Diari Oficial de la Generalitat Valenciana


Sumari del DOGV 3724, del 05-04-2000 (2000/2038)

Informació pública de l'alternativa tècnica de programa comprensiva d'homologació, pla parcial i alternativa tècnica del programa a nivell d'avantprojecte d'urbanització Sector 7 JMSK-8.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2038


Organisme emissor
:   Ajuntament de Sagunt

Tipus de document
:   Anunci

Informació pública de l'alternativa tècnica de programa comprensiva d'homologació, pla parcial i alternativa tècnica del programa a nivell d'avantprojecte d'urbanització Sector 2 EUHR-5. [2000/S2038]
  
Sagunt, 2 de febrer de 2000
  
En virtut de les atribucions que em confereix la legislació vigent, resolc el següent:
  
Resolució d'Alcaldia
  
Vist, que en data 23 de desembre de 1998, registre d'entrada 14356, la senyora María Teresa Muñoz Solsona, en nom seu i en representació del senyor Alfredo Bolinche Muñoz, el senyor Juan Lázaro Vélez, en representació de la senyora Elena, el senyor Avelino i el senyor Ramón Gil Ausina; el senyor Emilio García Campos i el senyor Ramiro Campos Lloras, presenten escrit en el qual manifesten que són propietaris de més del 50% dels terrenys corresponents al Sector 6, per a la qual cosa presenten el document d'homologació, el pla parcial i l'alternativa tècnica del programa a nivell d'avantprojecte d'urbanització.
  
Vist, que en data 2 de febrer de 1999, s'informa la documentació presentada per l'arquitecte municipal de la manera següent:
  
«En relació amb la documentació de l'expedient s'observa una mancança que ha de ser esmenada per a l'emissió de l'informe tècnic.
  
S'ha d'aportar un plànol que superpose l'ordenació proposada amb les infraestructures de connexió, sobre la base del Pla General, a escala 1/2000, i que incloguen els traçats actualitzats del vial internuclis, la seua ampliació futura i la variant, aquest de la Diputació.
  
Els plànols del vial internuclis poden ser consultats en l'oficina Tècnica d'Obres Municipal.
  
Sense aquest document no queden suficientment explicades les connexions del sector de planejament.»
  
Vist, que en data 16 d'abril de 1999, registre d'entrada 3.970, s'aporta la documentació sol·licitada, la qual va ser informada per l'arquitecte de planejament, en data 27 de maig de 1999, de la manera següent:
  
«Es tracta d'un pla parcial de desenvolupament, l'àmbit del qual inicialment en el sector SUNP-6, ja determinat pel pla general...
  
Sector 6.
  
Ús característic: residencial
  
- Preferent: habitatge.
  
- Prohibits: els del CGU del Tit. Y.
  
Superfície: 57.000 metres quadrats.
  
Intensitat: 40 viv/Ha 0,5 m2t/m2.
  
L'àmbit comprés pel pla parcial modifica el determinat pel Pla General, ja que incorpora part del viari perimetral complementari, que qualifica de sistema estructural.
  
D'aquesta forma es compleixen els criteris establits en l'article 17 per al sector.
  
Per aquesta raó i d'acord amb la instrucció 1/1996, es tracta d'una homologació modificativa.
  
La tipologia edificatòria es basa en habitatges grau/categoria 0,1, és a dir habitatges individuals.
  
Determinacions
  
El pla parcial conté les determinacions pròpies de l'ordenació detallada, que delimita una sola unitat d'execució.
  
Les condicions de connexió i d'urbanització venen fixades en la corresponent cèdula d'urbanització.
  
Documentació
  
Tant en la part sense eficàcia normativa com en les normes urbanístiques i plànols d'ordenació, el pla parcial compleix les determinacions del Reglament de Planejament. No conté catàleg de béns i espais protegits per no ser necessari.
  
Encara que manque d'annex a la memòria: síntesi d'estadística, la simplicitat dels seus plantejaments la fa innecessària.
  
En l'apartat de les normes urbanístiques s'ha de fer constar que no s'adapta als continguts del, molt recent, reglament de zones urbanístiques. Tenint en compte que en aquest pla parcial va començar a tramitar-se amb anterioritat al reglament, que sols existeix un tipus d'edificació i ús privatiu, i que encara no ha sigut exposat al públic, té relativament molt poca importància aquesta omissió, entenem esmenable sense paralitzar per això la tramitació del document.
  
L'edificabilitat és la mateixa que l'establida pel pla general, és a dir 0,5 metres quadrats sostre per metre quadrat de sòl. El nombre d'habitatges disminueix respecte de les 40 per hectàrea autoritzades, i queden en 32. És a dir, s'ha augmentat la superfície corresponent a cada habitatge, i l'adapta al tipus d'edificació previst, és a dir habitatges grau 0 o 1.
  
S'ha optat per establir una normativa de compatibilitat d'usos terciaris en lloc de destinar part de l'aprofitament en aquest ús.
  
Dotacions
  
Es compleixen els estàndards dotacionals fixats per l'annex del Reglament de Planejament, tant l'índex de 35 metres quadrats de sòl dotacional públic no viari per cada 100 de sostre residencial, com els percentuals particulars referits al sòl dotacional no viari i al corresponent a viari i aparcaments. Es compleixen a més l'exigència de destinar el 10% de la superfície del sector a zones verdes públiques, i aquestes compleixen les exigències de qualitat previstes en l'esmentat reglament.
  
Conclusió
  
Entenem que aquest document de planejament compleix les condicions necessàries per a la seua aprovació, per constituir una important connexió entre el nucli de Baladre i la resta del cas consolidat, que urbanitza un buit urbà i millora sensiblement la imatge de la ciutat.
  
A banda s'informa de la cèdula d'urbanització on es concreten quines són les existències de connexió i desenvolupament d'aquest pla parcial.»
  
Vist que en data 9 de juny de 1999, l'enginyer industrial informa:
  
«Examinat l'avantprojecte d'urbanització abans indicat, de data febrer d'enguany, li informem tot seguit de les deficiències que s'han observat, pel que fa a les instal·lacions de proveïment d'aigua i clavegueram:
  
a) Els diàmetres de les canonades de proveïment d'aigua i clavegueram s'hauran de justificar com a mínim seguint el procés descrit en la Guia d'Urbanització del Col·legi d'Arquitectes de la Comunitat Valenciana, i es calcularan els cabdals que circulen pels diferents trams, en funció dels usos previstos. Per a la xarxa de clavegueram, en general s'utilitzaran un diàmetre mínim de 400 mm. La xarxa d'aigües pluvials haurà d'estar preparades per a recollir tant les aigües generades en els vials i espais lliures no edificats, com en les edificacions.
  
b) Respecte del punt de vessat de la xarxa d'aigües pluvials, ja que es pretén connectar al futur col·lector d'aigües pluvials del vial de la diputació s'haurà d'obtenir la corresponent autorització en aquest organisme, en la qual s'indique si aquesta connexió va a ser possible. Per una altra banda, s'hauria d'establir una solució alternativa per al supòsit que aquest col·lector de diputació no es trobe en servei, en el moment en què s'urbanitze aquest sector.
  
c) S'hauria de definir el punt de connexió de la xarxa d'aigües residuals amb la xarxa municipal.
  
d) La canonada de proveïment d'aigua haurà de connectar pel seu extrem est amb la futura canonada general de proveïment al Macrosector VI, i disposarà en el punt de connexió de tres vàlvules. En el cas que aquesta canonada general no es trobe instal·lada en el moment d'urbanitzar aquest Sector, les obres d'urbanització del Sector hauran d'incloure la instal·lació d'aquesta canonada, des de l'avinguda Hispanitat, fins al punt de connexió amb la canonada general de proveïment del sector.
  
e) Al llarg de la vorera sud del carrer Ausiàs March s'haurà d'instal·lar una canonada de proveïment d'aigua de diàmetre mínim 100 mm, que connecte amb la canonada general de proveïment al sector pel seu extrem est, i s'instal·larà una vàlvula de comporta en l'inici de la derivació. Així mateix, la canonada connectarà amb la canonada procedent de Baladre pel seu extrem oest, i s'instal·larà una altra vàlvula en aquesta connexió.
  
f) Existeix una contradicció en el material i diàmetre de la xarxa d'aigües residuals indicats en la memòria, i els que figuren en el plànol de clavegueram.
  
A fi d'unificar criteris i materials:
  
1) La canonada per a la xarxa de proveïment d'aigua haurà de ser de fibrocement classe D, amb una pressió nominal de 20 atm, i assentarà sobre un llit d'arena de 10 cm de gruix, i quedarà recoberta amb aquest material, fins a 30 cm per damunt de la seua generatriu superior. En general, les canonades de proveïment d'aigua hauran de quedar instal·lades sota la vorera.
  
2) Les vàlvules a instal·lar en la xarxa de proveïment d'aigua seran de comporta amb tancament elàstic, de la casa Belgicast o similar.
  
3) Les connexions de reg a la xarxa de proveïment d'aigua s'hauran de realitzar en el mínim nombre de punts possible, i disposarà en l'inici de la derivació d'una vàlvula de comporta de tancament elàstic, del mateix tipus que les de la resta de la xarxa. A aquest respecte, s'hauria d'estudiar la possibilitat d'instal·lar una xarxa de reg per degoteig. Així mateix, en cada derivació per a reg es disposarà d'un comptador per a comptabilitzar el total d'aigua consumida, instal·lat en l'interior d'una caseta, amb les seus corresponents claus de tall i retenció.
  
4) Les canonades de la xarxa de clavegueram hauran de ser de tipus endoll-campana amb junta elàstica, i els taps dels pous de registre seran de fosa dúctil, classe D-400, amb junta elàstica per a absorbir vibracions. En el cas de les reixetes, dels embornals, també seran de fosa dúctil, en principi classe C-250.
  
5) La distància entre els pous de registre de la xarxa de clavegueram no haurà de ser superior, en general, a 30-40 m. S'hauran de disposar de forma que les escomeses domiciliàries i d'embornals puguen connectar a la xarxa mitjançant pou de registre.»
  
Vist que en data 1 de juliol de 1999, el cap de Secció del Departament de Projecte i Obres, s'informa:
  
«Revisada la documentació obrant en el document de referència en relació amb els vials que es projecten, s'informa:
  
a) Els rastrells que s'utilitzaran seran de qualitat bicana de dimensions 14/17 x 28 x 50 cm.
  
b) No s'entén el funcionament dels vials semivianants, atés que si són per als vianants s'haurien de separar del trànsit rodat i marcar una diferència clara entre la calçada tipus i aquesta, i es diferenciaran clarament la calçada i el carrer semivianant amb tractament de paviment d'acord amb l'objectiu desitjat. Però, el que s'ha grafiat en els plànols és just el contrari, la calçada penetra en els vials per als vianants, cosa que interromp la vorera i fins i tot s'aixamfranen per a afavorir el trànsit rodat, quan hauria de ser el contrari.
  
Per una altra banda, el vial semivianant incorpora una reserva d'aparcament front a cada accés a l'habitatge, per la qual cosa es desvirtua encara més el caràcter per als vianants del vial. També ocorre que l'únic accés als habitatges és per aquest vial, per la qual cosa sembla obvi que va a estar sotmés al trànsit rodat, amb els vianants mesclats amb els cotxes i altres se situen les columnes d'enllumenat dins de la zona de trànsit.
  
Amb açò s'entén que s'hauria de canviar a un plantejament més rotund del vial que s'optarà per un vial clarament per als vianants, com a una continuació de la vorera i amb accés rodat restringit i limitat únicament per al manteniment, o bé s'opte per una solució tradicional de carrer amb la seua calçada i les seues voreres.
  
c) S'haurà d'establir un programa de control, amb la divisió de lots, assaigs a efectuar i els criteris d'acceptació o rebuig.
  
d) S'haurà de presentar un plànol de replanteig, amb bases i dades suficient per a permetre el replanteig de l'obra.
  
e) S'haurà de presentar un plànol de senyalització i ordenació de trànsit.
  
f) No s'ha descrit el tractament de les zones verdes, al respecte s'haurà d'establir una dotació de jardineria d'acord amb les exigències del departament corresponent, en aquest sentit, s'haurà d'elevar una proposta d'enjardinament, dotat de mobiliari urbà, enllumenat i reg automatitzat, així com definir el tractament de les distintes zones.
  
g) S'haurà d'obtenir l'oportuna autorització de Diputació per a efectuar l'enllaç amb el vial per la calçada de 22 metres.
  
h) S'haurà de donar solució a la reposició de regs existents. En aquest sentit, caldrà ajustar-se pel sindicat de regs i preus afectats.
  
i) Hi ha contradicció entre la documentació de la memòria i allò grafiat en els plànols pel que fa a gruixos del paquet de ferms.
  
A més a més de definir-se inequívocament el paquet de ferms, s'haurà de justificar la idoneïtat del mateix per al trànsit del carrer i per al tipus d'explanada existent.»
  
Vist que, en data 3 d'agost de 1999, per la direcció de manteniment s'informa:
  
Revisat l'avantprojecte, s'ha pogut comprovar l'absència dels següents plànols i amidaments:
  
Jardineria, en el qual es grafien les varietats, zones i nombres d'exemplars.
  
Reg, de las zones enjardinades amb indicació de sectorització, tipus i automatisme, ja que el reg ha de ser totalment localitzat-automatitzat per degoteig o per aspersió segons el cas.
  
Mobiliari urbà, bancs, papereres, etc.
  
Pel que fa a l'enllumenat públic, l'avantprojecte ha sigut remés als serveis tècnics municipals competents, les determinacions d'aquests formaran part del programa i, en qualsevol cas, les mateixes estaran en sintonia amb les previsions que per a aquest tipus d'instal·lacions recull la Guia d'Urbanització aprovada per l'ajuntament.
  
Atés que l'article 46.3 de la llei, estableix que els programes d'actuació integrada, s'hauran de sotmetre al tràmit d'informació pública, mitjançant edicte publicat en un diari d'informació general editat a la Comunitat Valenciana i ?posterior o simultàniament- en el Diari Oficial de la Generalitat Valenciana, i es comunica de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el seu contingut al domicili fiscal de qui consten en el cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptadors des de l'última publicació de l'edicte. Qualsevol interessat podrà comparèixer en l'Ajuntament de Sagunt, i consultar la documentació que integra la proposta de programa, i projectes que l'acompanyen, així com formular, si s'escau, al·legacions, o alternatives tècniques dins del termini indicat en el paràgraf anterior i en els termes que estableix el punt 4 de l'article 46 de la Llei Reguladora de l'Activitat Urbanística.
  
Per una altra banda es comunica, que durant el període de cinc dies, comptadors a partir del venciment del termini anterior podran presentar-se les propostes juridicoeconòmiques; a no ser que durant els 10 dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas la pròrroga es farà constar en l'expedient, i s'anunciarà en el tauler d'anuncis de l'ajuntament i es comunicarà a qui, per desconéixer-la, presenten pliques prematurament.
  
L'acte d'obertura de pliques tindrà la seua celebració a les 12.00 hores de l'endemà hàbil a la conclusió del termini per a presentar-les, en el Departament d'Urbanisme. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seus proposicions.
  
Per tant, resolc:
  
Sotmetre al tràmit d'informació pública la proposta de programa comprensiva d'homologació, pla parcial i alternativa tècnica de programa, a nivell d'avantprojecte d'urbanització, del Sector 6 del SUNP-2, en els termes, forma i terminis, recollits en l'anterior punt.
  
Cosa que es publica perquè se'n prenga coneixement.